
100 DR.30.9.2003 
 

yang telah disebut oleh Timbalan Menteri tadi dan saya ucapkan terima kasih supaya 
perkara ini disegerakan untuk meningkatkan prestasi pelancongan khususnya di Kuala 
Selangor. Terima kasih. 

 Tuan Yang di-Pertua:  Ya, dia tidak minta penerangan, dia berterima kasih sahaja 
ya. [Ketawa]  

 Datuk Fu Ah Kiow:  Terima kasih Yang Berhormat. Tuan Yang di-Pertua, untuk 
makluman Yang Berhormat dan Dewan yang mulia ini Feri Malaysia atau  Cruise Muhibah 
yang diusahakan oleh Syarikat Perbadanan National Shipping Line telah dilancarkan pada 
tahun 1986 untuk merapatkan perhubungan dari segi pengangkutan di antara Semenanjung 
Malaysia, Sabah dan Sarawak yang mensasarkan kumpulan pendapatan rendah dan 
sederhana, yang mana ia diharapkan dapat mempertingkatkan pembangunan dan 
penggalakan pelancongan domestik. Walau bagaimanapun,.... 

 Tuan Yang di-Pertua:  Yang Berhormat, panjang lagi Yang Berhormat? 

 Datuk Fu Ah Kiow:  Tidak. Tiga, empat minit lagi. 

 Tuan Yang di-Pertua:  Ya. 

 Datuk Fu Ah Kiow:  Walau bagaimanapun, operasi Feri Malaysia ini terpaksa 
diberhentikan pada awal tahun 1990 setelah mengalami kerugian sebanyak RM13 juta 
kerana bilangan penumpang adalah tidak mencukupi untuk menampung kos operasi bagi 
membolehkan perkhidmatan diteruskan tanpa menanggung kerugian selanjutnya. 

Pandangan Yang Berhormat Menteri Kebudayaan, Kesenian dan Pelancongan 
mengenai feri yang berkenaan di Kota Kinabalu baru-baru ini adalah berpandukan kepada 
maklumat ini. Walau bagaimanapun, sekiranya terdapat pengusaha yang mempunyai 
cadangan projek yang berdaya maju untuk pengangkutan ini, maka mereka boleh 
kemukakan cadangan ini kepada kerajaan khususnya kepada Kementerian Pengangkutan 
untuk pertimbangan sewajarnya. Kementerian saya bersedia untuk menyokong mana-mana 
projek pengangkutan yang didapati berdaya maju serta dapat mempertingkatkan 
kemudahsampaian (accessibility) pelancong antara Semenanjung Malaysia, Sabah dan 
Sarawak. 

 Tuan Yang di-Pertua, akhir sekali, sekali lagi saya ingin merakamkan ribuan terima 
kasih dan setinggi-tinggi penghargaan kepada semua Ahli Yang Berhormat yang telah 
memberikan pandangan dan teguran dalam perbahasan-perbahasan yang berkaitan 
dengan kementerian saya. Segala teguran, cadangan dan sasaran yang dikemukakan itu 
akan diberi perhatian oleh kementerian saya bagi memajukan kebudayaan, kesenian dan 
pelancongan Malaysia. Sekian, terima kasih. 

 Tuan Yang di-Pertua: Ya, Kementerian Kesihatan. 

7.08 mlm. 

 Timbalan Menteri Kesihatan [Dato' Seri Dr Suleiman bin Mohamed]:  Tuan 
Yang di-Pertua, Kementerian Kesihatan mengucapkan terima kasih di atas pandangan dan 
teguran perihal kesihatan yang dibangkitkan oleh Ahli-ahli Yang Berhormat bagi Beluran, 
Bintulu, Selangau, Baram, Hulu Rajang, Kuala Selangor, Bukit Mas, Tanjong Arau, Bukit 
Bintang, Padang Terap dan Ipoh Timur sewaktu membahas Bajet 2004.  Secara ringkasnya 
isu-isu berkaitan sumber manusia, skim insurans, rawatan perubatan, kemudahan 
kesihatan, kawalan penyakit, pembangunan telah dibangkitkan. Izinkan saya memberi 
jawapan ke atas teguran-teguran yang telah dikemukakan itu. 

 Ahli Yang Berhormat bagi Beluran telah membangkitkan isu mengenai langkah-
langkah yang telah diambil oleh kerajaan untuk mengelakkan pemindahan keluar peletakan 
jawatan doktor-doktor khususnya di Sabah dan seterusnya mengekalkan pegawai-pegawai 
perubatan dan perkhidmatan awam. Langkah-langkah yang perlu diambil ialah memberikan 
pelbagai insentif kepada pegawai perubatan seperti gaji pokok yang lebih tinggi bagi 
pegawai perubatan dalam Sistem Saraan Malaysia (SSM), di mana struktur gaji diubahsuai 
dengan diberikan peningkatan gaji dan kadar kenaikan tahunan ditambah; 



yang telah disebut oleh Timbalan Menteri tadi dan saya ucapkan terima kasih supaya perkara ini disegerakan untuk meningkatkan prestasi pelancongan khususnya di Kuala Selangor. Terima kasih. Tuan Yang di-Pertua: Ya, dia tidak minta penerangan, dia berterima kasih sahaja ya. [Ketawa]. Datuk Fu Ah Kiow: Terima kasih Yang Berhormat. Tuan Yang di-Pertua, untuk makluman Yang Berhormat dan Dewan yang mulia ini Feri Malaysia atau Cruise Muhibah yang diusahakan oleh Syarikat Perbadanan National Shipping Line telah dilancarkan pada tahun 1986 untuk merapatkan perhubungan dari segi pengangkutan di antara Semenanjung Malaysia, Sabah dan Sarawak yang mensasarkan kumpulan pendapatan rendah dan sederhana, yang mana ia diharapkan dapat mempertingkatkan pembangunan dan penggalakan pelancongan domestik. Walau bagaimanapun,.... Tuan Yang di-Pertua: Yang Berhormat, panjang lagi Yang Berhormat?. Datuk Fu Ah Kiow: Tidak. Tiga, empat minit lagi. Tuan Yang di-Pertua: Ya. Datuk Fu Ah Kiow: Walau bagaimanapun, operasi Feri Malaysia ini terpaksa diberhentikan pada awal tahun 1990 setelah mengalami kerugian sebanyak RM13 juta kerana bilangan penumpang adalah tidak mencukupi untuk menampung kos operasi bagi membolehkan perkhidmatan diteruskan tanpa menanggung kerugian selanjutnya. Pandangan Yang Berhormat Menteri Kebudayaan, Kesenian dan Pelancongan mengenai feri yang berkenaan di Kota Kinabalu baru-baru ini adalah berpandukan kepada maklumat ini. Walau bagaimanapun, sekiranya terdapat pengusaha yang mempunyai cadangan projek yang berdaya maju untuk pengangkutan ini, maka mereka boleh kemukakan cadangan ini kepada kerajaan khususnya kepada Kementerian Pengangkutan untuk pertimbangan sewajarnya. Kementerian saya bersedia untuk menyokong mana-mana projek pengangkutan yang didapati berdaya maju serta dapat mempertingkatkan kemudahsampaian (accessibility) pelancong antara Semenanjung Malaysia, Sabah dan Sarawak. Tuan Yang di-Pertua, akhir sekali, sekali lagi saya ingin merakamkan ribuan terima kasih dan setinggi-tinggi penghargaan kepada semua Ahli Yang Berhormat yang telah memberikan pandangan dan teguran dalam perbahasan-perbahasan yang berkaitan dengan kementerian saya. Segala teguran, cadangan dan sasaran yang dikemukakan itu akan diberi perhatian oleh kementerian saya bagi memajukan kebudayaan, kesenian dan pelancongan Malaysia. Sekian, terima kasih. Tuan Yang di-Pertua: Ya, Kementerian Kesihatan. 7.08 mlm. Timbalan Menteri Kesihatan [Dato' Seri Dr Suleiman bin Mohamed]: Tuan Yang di-Pertua, Kementerian Kesihatan mengucapkan terima kasih di atas pandangan dan teguran perihal kesihatan yang dibangkitkan oleh Ahli-ahli Yang Berhormat bagi Beluran, Bintulu, Selangau, Baram, Hulu Rajang, Kuala Selangor, Bukit Mas, Tanjong Arau, Bukit Bintang, Padang Terap dan Ipoh Timur sewaktu membahas Bajet 2004. Secara ringkasnya isu-isu berkaitan sumber manusia, skim insurans, rawatan perubatan, kemudahan kesihatan, kawalan penyakit, pembangunan telah dibangkitkan. Izinkan saya memberi jawapan ke atas teguran-teguran yang telah dikemukakan itu. Ahli Yang Berhormat bagi Beluran telah membangkitkan isu mengenai langkah- langkah yang telah diambil oleh kerajaan untuk mengelakkan pemindahan keluar peletakan jawatan doktor-doktor khususnya di Sabah dan seterusnya mengekalkan pegawai-pegawai perubatan dan perkhidmatan awam. Langkah-langkah yang perlu diambil ialah memberikan pelbagai insentif kepada pegawai perubatan seperti gaji pokok yang lebih tinggi bagi pegawai perubatan dalam Sistem Saraan Malaysia (SSM), di mana struktur gaji diubahsuai dengan diberikan peningkatan gaji dan kadar kenaikan tahunan ditambah;